Pinanmusil patay hin waray pa makilal-i nga mga suspetsado an barangay kapitan han barangay Malaga Calbayog City ngan han upod hini dida han mga banda alas sais han Gab-i han hulyo singko.
Sumala han impormasyon nga nahikay han isumat.com tikang sa Samar Provincial Police Office, nakilala an mga biktima nga hira barangay kapitan Anthony Giray ngan an upod hini nga nakilala ha ngaran nga Boyet Dora han barangay cagmanipis calbayog city.
An duha nga mga biktima in sakay hin single nga motorsiklo in tiuli na unta ngadto han ira panimalay han pan mumusilon ini hin upat nga mga kalalakin-an hinungdan han ira kamatay.
Guin sumat ni Samar Provincial Police Office Director Senior Supt. Nicholas Torre nga ika tulo na ini nga kapitan nga pinatay ha samar kahuman han naglabay nga barangay election.
Sumala kan Torre nga it pag sarang hit damo nga layaw nga mga armas iton usa nga hinungdan hiton mga nahinanabo nga pan matay ha calbayog labot la nga pira liwat nga mga politiko iton nakaka benipisyo hini nga mga panhitabo.
Padayon an imbestigasyon nga guin dudumara han mga kapulisan han Calbayog han mao nga panhitabo.
war_Latn war_Latn war_Latn war_Latn war_Latn war_Latn